b'\n_START_ARTICLE_\nOld Sarum\n_START_PARAGRAPH_\nOld Sarum (latinsko: Sorviodunum) je mesto v bli\xc5\xbeini Salisburyja v Angliji. Lokacija vsebuje dokaze o prebivanju ljudi \xc5\xbee leta 3000 pred na\xc5\xa1im \xc5\xa1tetjem. Old Sarum je omenjen v nekaterih prvih zapisih v dr\xc5\xbeavi. Nahaja se na hribu, pribli\xc5\xbeno 3,5 km severno od sodobnega Salisburyja._NEWLINE_Old Sarum je bil prvotno \xc5\xbeeleznodobno gradi\xc5\xa1\xc4\x8de na strate\xc5\xa1ki lokaciji na sti\xc4\x8di\xc5\xa1\xc4\x8du dveh trgovskih poti in reke Avon. Gradi\xc5\xa1\xc4\x8de je bilo ovalno, dolgo 400 m in \xc5\xa1iroko 360 metrov. Sestavljeno je bilo iz dvojnega brega in vmesnega jarka z vhodom na vzhodni strani. Rimljani so ga uporabljali kot mesto Sorviodunum. Sasi so ga uporabili kot trdnjavo proti napadom Vikingov. Normani so zgradili kamnite zidove okrog \xc5\xbeeznodobnega oboda in centralno postavljen grad z leseno utrdbo, za\xc5\xa1\xc4\x8diteno z globokim suhim jarkom. Kraljeva pala\xc4\x8da je bila zgrajena v gradu za kralja Henrika I.. Kasneje so jo uporabljali monarhi dru\xc5\xbeine Plantagenet. Normanska stolnica in \xc5\xa1kofovska rezidenca sta bili zgrajeni na zahodnem delu mesta._NEWLINE_Leta 1219 je bila stolnica poru\xc5\xa1ena v prid novo zgrajeni v bli\xc5\xbeini reke in me\xc5\xa1\xc4\x8dani so se preselili v novo mesto ter ga imenovali New Salisbury ali New Sarum. Grad ni bil ve\xc4\x8d v uporabi in je bil prodan kot material kralju Henriku VIII.._NEWLINE_Do 19. stoletja je bilo naselje uradno nenaseljeno, a je \xc5\xa1e vedno imelo formalno parlamentarno zastopstvo, zaradi \xc4\x8desar je bil med razvpit med okraji, ki so obstajali pred uvedbo Zakona o reformi iz leta 1832._NEWLINE_Zdaj je (2014) last ustanove Angle\xc5\xa1ka Dedi\xc5\xa1\xc4\x8dina (English Heritage) in odprt za javnost.\n_START_SECTION_\nZgodnja zgodovina\n_START_PARAGRAPH_\nArheolo\xc5\xa1ki ostanki grobih kamnitih orodij ka\xc5\xbeejo, da so ljudje naselili hrib v obmo\xc4\x8dju Old Saruma v neolitiku (okoli 3000 pred na\xc5\xa1im \xc5\xa1tetjem).  Dokazano je, da so mesto zasedli zgodnji lovci in, kasneje kme\xc4\x8dke skupnosti. Za\xc5\xa1\xc4\x8diteno gradi\xc5\xa1\xc4\x8de je bilo zgrajeno v \xc4\x8dasu britanske \xc5\xbeelezne dobe (okoli 500 pred na\xc5\xa1im \xc5\xa1tetjem), in ustvarilo ogromne bregove in jarke, ki so obkro\xc5\xbeali hrib. V okolici je \xc5\xa1e ve\xc4\x8d podobnih gradi\xc5\xa1\xc4\x8d (Figsbury Ring na vzhodu in Vespazijanov Camp na severu). Arheolog Sir R.C. Hoare ga je opisal kot "zelo pomembno mesto oddaljenega obdobja, z ve\xc4\x8d grobi\xc5\xa1\xc4\x8di poleg njega in bli\xc5\xbeine dveh najve\xc4\x8djih kamnitih krogov v Angliji, in sicer Stonehenge in Avebury"._NEWLINE_V \xc4\x8dasu rimske zasedbe Britanije med letoma 43 in 410, je bila tukaj voja\xc5\xa1ka postojanka, strate\xc5\xa1ko postavljena v bli\xc5\xbeini kri\xc5\xbei\xc5\xa1\xc4\x8da petih pomembnih cest. Gradi\xc5\xa1\xc4\x8de je zaznamovano na rimskih cestnih kartah z imenom Sorviodunum. Ime naj bi izhajalo iz keltskega imena za "trdnjavo ob mirni reki".  V Chronicle of the Britons  se kraj imenuje Caer Gradawc._NEWLINE_Cynric, kralj Wessexa, je bil ujet v utrdbi leta 552.  Anglosasi so jo imenovali Searobyrig in pod njimi se uvr\xc5\xa1\xc4\x8da med najbolj pomembna mesta Zahodnega kraljestva, ki je dobilo cerkveno ustanovo kmalu po pokristjanjenju Sasov.  V za\xc4\x8detku devetega stoletja je bila pogosto rezidenca Egbert iz Wessexa, v letu 960 pa je kralj Edgar sestavil nacionalni svet, ki je na\xc4\x8drtovati obrambo proti Dancem na severu.\n_START_SECTION_\nNormanska \xc5\xa1iritev\n_START_PARAGRAPH_\nUtrdba in grad sta bila zgrajena okrog leta 1069, tri leta po zasedbi Normanov, mesto pa je bilo preimenovano. To je zapisano v Domesday Book kot Sarisburia, iz katerega sta izpeljani imeni Sarum in Salisbury. Leta 1086 je Viljem Osvajalec sklical prelate, plemstvo, \xc5\xa1erifa in viteze svojih gospostev na Old Sarum, da se mu poklonijo. Verjetno je, da je bil del Domesday Book napisan v tem \xc4\x8dasu. \xc5\xa0e dva druga narodna sveta sta potekala v Old Sarum: eden Williama Rufusa leta 1096 in drug kralja Henrika I. leta 1116._NEWLINE_Gradnja stolnice in \xc5\xa1kofijske pala\xc4\x8de je potekala med letoma 1075 in 1092, v \xc4\x8dasu \xc5\xa1kofa Osmunda. Le pet dni po tem, ko je bila posve\xc4\x8dena, je nevihta uni\xc4\x8dila streho stolpa. Dokon\xc4\x8danje je bilo prepu\xc5\xa1\xc4\x8deno tretjemu \xc5\xa1kofu Old Saruma, Rogerju iz Salisbury, kanclerju kralja Henrik I.. On je tudi nadziral gradnjo med letoma 1130 - 1139, iz kamna kraljeve pala\xc4\x8de iz grajske utrdbe._NEWLINE_Sodobni opazovalec, Peter Blois (c.1135-1203) je opisal Old Sarum kot "nerodoviten, suh in samoten, izpostavljeni besu vetra; cerkev (stoji), ujeta na hribu, kjer je bila zgrajena, kot so skrinjo Bo\xc5\xbejo zaprt v profani hi\xc5\xa1i Baal". Henrik II. je zadr\xc5\xbeeval svojo \xc5\xbeeno Eleanoro Aquitainsko v zaporu na Old Sarum.\n_START_SECTION_\nPropad\n_START_PARAGRAPH_\nPo letu 1219 so omejitve prostora na hribu, postali konflikti med stolnico in gradom v neposredni bli\xc5\xbeini in njihovimi \xc5\xa1efi redni. Zaradi tega je \xc5\xa1kof Poore zahteval premestitev stolnice._NEWLINE_Lokacija nove stolnice je bila posve\xc4\x8dena kasneje istega leta in leta 1220 je \xc5\xa1kof za\xc4\x8del graditi na bregovih reke Avon. Okoli nje je zraslo novo naselje, ki so ga imenovali New Salisbury ali New Sarum - na koncu znan le kot Salisbury. Od 1217 so se prebivalci Old Sarum izselili in si izdelali svoja nova bivali\xc5\xa1\xc4\x8da iz materiala poru\xc5\xa1enega starega mesta. Kot se je novo mesto \xc5\xa1irilo, tako je staro skoraj enako hitro razpadlo._NEWLINE_Iz \xc4\x8dasa vladavine Edwarda II. v 14. stoletju, je okraj Old Sarum v House of Commons izvolil dva \xc4\x8dlana kljub dejstvu, da vsaj od 17. stoletja ni imel prebivalcev oziroma volivcev. Eden od \xc4\x8dlanov v 18. stoletju je bil William Pitt Elder. Leta 1831 je imel okraj enajst volivcev, od katerih so bili vsi lastniki zemlji\xc5\xa1\xc4\x8d, ki so \xc5\xbeiveli na drugem mestu. Tako je bil Old Sarum najbolj razvpit zapu\xc5\xa1\xc4\x8den okraj. Zakon o reformi iz leta 1832 je popolnoma izklju\xc4\x8dil Old Sarum.'